UAC รับรางวัลหุ้นยั่งยืน 3 ปีซ้อน
UAC รับรางวัลหุ้นยั่งยืน 3 ปีซ้อน ณ อาคารตลาดหลักทรัพย์แห่งประเทศไทย
6 พ.ย. 2561

บริษัท ยูเอซี โกลบอล จำกัด (มหาชน) หรือ UAC โดย คุณชัชพล ประสพโชค กรรมการผู้จัดการ เป็นผู้แทนรับรางวัล Thailand Sustainability Investment (THSI) หุ้นยั่งยืน ภายในงาน SET Sustainability Awards 2018 ต่อเนื่องเป็นปีที่ 3 จาก นายภากร ปีตธวัชชัย กรรมการและผู้จัดการตลาดหลักทรัพย์แห่งประเทศไทย ซึ่งเป็นการสะท้อนให้เห็นถึงความมุ่งมั่นขององค์กร ที่พร้อมขับเคลื่อนธุรกิจให้มีความมั่นคงอย่างยั่งยืน
โดยคำนึงถึงผู้มีส่วนได้เสียทุกกลุ่ม ตอกย้ำให้เห็นถึงศักยภาพการดำเนินธุรกิจที่สร้างผลตอบแทนได้อย่างยั่งยืนในระยะยาว ณ อาคารตลาดหลักทรัพย์แห่งประเทศไทย